EkBass/fiwiki-20250220-pages-articles huggingface dataset:
Herms Niel

Herms Niel (Suomessa joskus virheellisesti ”von Niel”), syntyjään Ferdinand Friedrich Hermann Nielebock (17. huhtikuuta 1882 – 1954) oli saksalainen marssilaulujen säveltäjä ja kapellimestari, joka oli erityisen suosittu natsi- Saksan aikana. Sotilasmuusikon uransa hän aloitti Saksan keisarikunnan aikana vuonna 1906. Ensimmäisessä maailmansodassa hän toimi 423. jalkaväkirykmentin musiikkijoukkojen johtajana. Sodan jälkeen hän ansaitsi elantonsa verovirkailijana ja oli vuonna 1927 perustamassa Potsdamissa Ritterschaftsorkester-nimistä kokoonpanoa. Kansallissosialistien valtaannousun jälkeen Niel liittyi puolueen jäseneksi 1. toukokuuta 1933, minkä jälkeen hän kohosi Saksan musiikkielämässä huomattavaan asemaan. Hän toimi muun muassa kolmannen valtakunnan työjoukkojen (Reichsarbeitsdienst eli RAD) musiikillisena johtajana ja johti Nürnbergin puoluepäivillä RAD:n suuria musiikkiparaateja. Niel sävelsi suuren joukon suosittuja marssilauluja, joista osa jäi elämään vielä natsi-Saksan kukistumisen jälkeenkin. Suomessa Nielin tunnetuin teos lienee marssilaulu ”Erika” vuodelta 1939, sota-ajan menestyssävelmä, jonka Reino Palmroth eli Palle suomensi nimellä ”Kaarina”. Myös muita Nielin sävellyksiä suomennettiin ja levytettiin sota-aikana. Luokka:Saksalaiset säveltäjät Luokka:Natsi-Saksan henkilöt Luokka:Vuonna 1882 syntyneet Luokka:Vuonna 1954 kuolleet
Vampire Weekend

Vampire Weekend on yhdysvaltalainen vuonna 2006 perustettu indie rock -yhtye. ==Taustaa== Vampire Weekendin nimi juontaa laulaja Ezra Koenigin samannimisestä harrastelijafilmistä. Yhtye on saanut vaikutteita sekä afrikkalaisesta pop-musiikista että länsimaisesta klassisesta musiikista, ja he ovat käyttäneet tyylistään nimitystä "Upper West Side Soweto". Yhtyeen kappaleista esimerkiksi "Cape Cod Kwassa Kwassa" ja "Oxford Comma" viittaavat kongolaiseen soukous-musiikkiin. Yhtyeen jäsenet tapasivat opiskellessaan Columbian yliopistossa. Valmistuttuaan he julkaisivat itse tuottaman albuminsa, kun kävivät vielä kokopäivätyössä. Laulaja Ezra Koenig ja rumpali Chris Tomson tekivät yhteistyötä ensimmäisen kerran komedia-rap-yhtyeessä "L'Homme Run". Yhtyeen managerina toimii Ian Montone, joka toimi myös The White Stripesin managerina. Yhtyeellä on sopimus XL Recordingsin kanssa, jonka yhtye halusi levy-yhtiökseen jo ennen kuin yksikään levy-yhtiö oli ottanut heihin yhteyttä. Yhtye sai paljon huomiota monissa blogeissa kuten Stereogumissa. Vuonna 2007 Rolling Stone listasi Vampire Weekendin "Cape Cod Kwassa Kwassa" -kappaleen vuoden 67. parhaaksi. Marraskuussa 2007 yhtye kiersi Isossa-Britanniassa The Shinsin kanssa. Spin-lehti nimesi yhtyeen "Vuoden parhaaksi uudeksi bändiksi" maaliskuussa 2008. Vampire Weekendin nimeä kantava debyyttialbumi ilmestyi 29. tammikuuta 2008. Yhtyeen toinen albumi "Contra" ilmestyy Englannissa 11. tammikuuta ja USA:ssa 12. tammikuuta.http://www.vampireweekend.com/contra/ Vampire Weekend website ==Tuotanto== ===Albumit=== *Vampire Weekend (2008) *Contra (2010) *Modern Vampires of the City (2013) *Father of the Bride (2019) *Only God Was Above Us (2024) ===EP:t=== *Vampire Weekend (2007) *The Kids Don't Stand A Chance (2008) *The MySpace Transmissions (digi-EP) (2008) == Lähteet == ==Aiheesta muualla== *Virallinen sivusto * Luokka:Yhdysvaltalaiset alternative rock -yhtyeet Luokka:Yhdysvaltalaiset indie rock -yhtyeet
Helavalkeat

Helavalkeat eli toukovalkeat ovat aikaisemmin Suomessa pelloille ja muille avoimille paikoille sytytettyjä kokkoja helajuhlan eli toukojuhlan aikana.} Muinaissuomalaiset polttivat helavalkeita pahojen henkien pois ajamiseksi. Juhlissa juotiin simaa ja tanssittiin. Karja on usein päästetty ensi kerran laitumelle ja ajettu tulien läpi sairauksien ehkäisemiseksi.} Tapa tunnetaan Hämeestä, Satakunnasta ja Uudeltamaalta.} Nykyisin tapaa on pidetty yllä esimerkiksi Kuusjoella}, Kurussa, Nummi-Pusulassa ja muualla, usein kyläyhdistysten voimin. == Katso myös == * Beltane * Helkajuhla * Helatorstai * Juhannuskokko * Pääsiäiskokko * Vakkajuhlat * Vappu == Lähteet == Luokka:Suomen pakanallinen juhlaperinne Luokka:Kevään juhlapäivät Luokka:Uuspakanalliset juhlapäivät
Horezmin kieli

Horezmin kieli (muita nimityksiä horesmi, hvarezmi) on kuollut iranilainen kieli, jota puhuttiin muinaisessa Horezmissa. Horezmi kuuluu iranilaisten kielten itäiseen ryhmään. Sitä puhuttiin keski-iranilaisella kaudella Horezmin keidasalueella Amudarjan alajuoksulla. 100-luvulta eaa. aina 700-luvulle saakka se oli muinaisen Horezmin valtakunnan virallinen kieli. Varhaisimmat kirjalliset muistomerkit ovat 200–100-luvulta eaa. 800-luvulle saakka käytettiin aramealaista kirjaimistoa. 900-luvulla siirryttiin lisämerkein täydennettyyn arabialaiseen kirjaimistoon. Suurin osa kielenmuistomerkeistä (lähinnä sanastoja ja yksittäisiä sanoja arabialaisissa käsikirjoituksissa) on 1100–1300-luvuilta. 1400–1500-luvulla horezmin kielen syrjäyttivät turkkilaiset kielet (ks. horezminturkki). ==Lähteet== ==Aiheesta muualla== * Encyclopaedia Iranica: The Chorasmian language Luokka:Iranilaiset kielet Luokka:Aasian kuolleet kielet
Lehikoinen

Lehikoinen on suomalainen sukunimi, joka on muun muassa seuraavilla henkilöillä. * Aimo Lehikoinen (1923–2011), nuortenkirjailija * Aleksi Lehikoinen (s. 1978), lintutieteilijä *Aleksi Lehikoinen (s. 1993), rap- artisti Gettomasa * Anita Lehikoinen (s. 1959), opetus- ja kulttuuriministeriön kansliapäällikkö * Anssi Lehikoinen, professori ja yritysjohtaja * Antti Lehikoinen (1886–1953), kansanedustaja (SDP) * Eero Lehikoinen (1903–1965), taidemaalari * Esa Lehikoinen (s. 1948), ornitologi ja lintukirjailija * Esa Lehikoinen (s. 1986), jääkiekkoilija * Heikki Lehikoinen (s. 1961), kirjailija * Jari Lehikoinen, sarjakuvantekijä * Joni Lehikoinen (s. 1999), pesäpalloilija * Kasper Lehikoinen (s. 1992), sulkapalloilija * Marjo Partio (o.s. Lehikoinen), MTV3:n uutistenlukija * Matti Lehikoinen (s. 1984), alamäkiajaja * Pertti Lehikoinen (s. 1952), kirjeshakin maailmanmestari * Saku Lehikoinen (s. 1990), keskimatkan juoksija * Tapani Lehikoinen (s. 1946), laulaja * Tero Lehikoinen (s. 1963), jääkiekkoilija * Tiina Lehikoinen (s. 1982), kirjailija ja sanataideohjaaja * Uolevi Lehikoinen (1924–1985), yrittäjä ja yritysjohtaja, kauppaneuvos * Viivi Lehikoinen (s. 1999), aitajuoksija.
Sählyn Suomen-mestaruuskilpailut

Sählyn Suomen-mestaruuskilpailut eli Sählyn SM on vuosittain järjestettävä sählyturnaus. Se järjestettiin ensimmäisen kerran Helsingissä 6. kesäkuuta 2009. Joukkueita ilmoittautui mukaan 263 kappaletta. IBK Reino on voittanut miesten sarjan neljä kertaa (2009-2012) ja VKTP on voittanut sekä miesten, että naisten sarjoissa kolmesti (2009, 2011, 2013). Joukkueet jakautuivat vuonna 2009 seuraavasti sarjojen kesken: *Miehet (156 joukkuetta) *Naiset (12 joukkuetta) *Yritykset (18 joukkuetta) *Miehet M35 (10 joukkuetta) *Seka (23 joukkuetta) *Tytöt 6 (joukkuetta) *Pojat 93 (20 joukkuetta) *Pojat 97 (18 joukkuetta) == Säännöt == Joukkueessa saa olla enintään kuusi kenttäpelaajaa. Kentällä on samanaikaisesti kummaltakin joukkueelta kolme pelaajaa. Maalit tehdään pieniin maaleihin, joissa ei ole maalivahteja. Peliaika on 1x12 minuuttia. Mikäli pelaajaa rikkoo vastustajaa, tulee tästä joko vapaalyönti tai rangaistuslaukaus. Rangaistuslaukaukset suoritetaan puolestäkentästä tyhjään maaliin (ei saattaen). Luokka:Urheilukilpailut Luokka:Suomen urheilutapahtumat
Pekka Lehtinen

Pekka Lehtinen on suomalainen toimittaja. Hän työskentelee nykyisin MTV Uutisten rikostoimittajana. Lehtinen on työskennellyt myös nyt jo lopetetussa MTV3:n 45 minuuttia -ajankohtaisohjelmassa. Lehtinen oli aikaisemmin Yleisradion palveluksessa uutistoimittajana 1993–2005 ja Nelosen tv-uutisten rikostoimittajana ja uutisankkurina 2006–2011. Lehtinen tunnetaan tutkivana journalistina, joka on muun muassa väittänyt suomalaisen maastohiihdon käyttäneen järjestelmällisesti dopingia vuosia ennen Lahden MM-hiihtojen dopingskandaalia 2001.A-Talk YLE TV1. 8.5.2008. Huhtikuussa 2008 Lehtinen väitti epo-hormonipullon löytyneen vuonna 1988 silloisen maajoukkuehiihtäjän Marjo Matikaisen hotellihuoneen pöydältä.Hiihtäjä Marjo Matikaisen pöydällä epo-pullo Nelosen IS Urheilu-uutiset. 8.4.2008. Marjo Matikainen-Kallström kiisti dopingsyytökset.Marjo Matikainen-Kallström loukkaantui dopingväitteistä Iltalehti. 9.5.2008. Keväällä 2013 Jim-televisiokanava on esittänyt Kari Uotin juontamaa Rekonstruktio-nimistä rikossarjaa, jossa Pekka Lehtinen toimii asiantuntijana. Lehtinen työskentelee nykyään MTV Uutisten tutkivana rikostoimittajana. MTV:llä Lehtinen on toiminut myös Jääkiekon MM-kisojen studio-isäntänä vuosina 2012–2014. Lehtinen teki 2010-luvulla kolmea ohjelmaa rikostoimittaja Jarkko Sipilän (1964–2022) kanssa. Vuosina 2014–2016 he juonsivat MTV:n nettiin Vinkkimiehet-ohjelmaa.Katsomo.fi Helmikuussa 2017 MTV3-kanavalla alkoi Lehtisen ja Sipilän rikos- ja oikeusalan ajankohtaisohjelma Rikospaikka, joka oli jatkoa Vinkkimiehet-sarjalle. Vuodesta 2018 he tekivät Radioplay-palveluun Rikospaikkaradio- podcastia.Rikospaikkaradio Lehtisen toimittama kirja Wanted: Suomen etsityimmän rikollisen tarina Cannonball MC -rikollisjärjestön ex-johtajasta Janne ”Nacci” Tranbergista julkaistiin toukokuussa 2019. == Lähteet == == Aiheesta muualla == * Pekka Lehtinen Twitterissä Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Górtyna

Górtyna () voi viitata seuraaviin paikkoihin Kreikassa: * Górtyna, kunta Kreetan alueella ** Gortyn, Gortyna tai Gortys, antiikin aikainen kaupunki Kreetalla * Górtyna, Megalópolin kunnan kunnallisyksikkö ja entinen kunta Arkadian alueyksikössä Peloponnesoksen alueella ** Gortys, antiikin aikainen kaupunki Arkadiassa
Final Four

Final Four on urheilussa käytettävä termi neljälle pudotuspelien tai runkosarjan kautta selvinneelle joukkueelle, jotka siis ovat vielä jäljellä turnauksessa tai sarjassa. Termiä käytettiin ensikertaa NCAA:ssa. Yleensä Final Fourissa pelataan välierät, joiden voittajat etenevät sarjan finaaliin ja häviäjät joutuvat pronssipeliin. Yleensä varsinkin suuremmissa turnauksissa välierien ja mitalipelien välissä on kahden päivän tauko. == Käyttö == === Eurooppa === Koripallo: *Euroliiga *ULEB Eurocup *EuroChallenge Lentopallo: *Lentopallon Mestareiden liiga Käsipallo: *Copa ASOBAL Vesipallo: *Vesipallon Euroliiga === Yhdysvallat === Koripallo: *NCAA Jääkiekko: *NCAA Luokka:Urheilutermit
Leonid Kanevskyi

Leonid Semenovitš Kanevskyi (, , s. 2. toukokuuta 1939 Kiova, Ukraina) on ukrainalais-venäläinen näyttelijä. == Lähteitä == == Aiheesta muualla == Luokka:Ukrainalaiset näyttelijät Luokka:Venäläiset näyttelijät Luokka:Vuonna 1939 syntyneet Luokka:Elävät henkilöt
Pohjois-Kazakstanin aro ja järvet

Pohjois-Kazakstanin aro ja järvet on Unescon maailmanperintöluettelon kohde Kazakstanissa. Se on noin 4 500 neliökilometrin mittainen alue, johon kuuluu Nawırzımin ja Qorğaljinin luonnonpuisto. Luonnonpuistoissa kaksi järvialuetta, joissa on sekä makeita järviä että suolajärviä. Ne sijaitsevat vedenjakajalla, joka erottaa Pohjoiseen jäämereen laskevat joet Araljärven altaasta. Ilmastoltaan alue on mantereinen: kesät ovat kuumat sekä kuivat ja talvet kylmät sekä suhteellisen vähälumiset. Alueen vesistöt ovat merkittäviä lintuvesiä, sillä ne sijaitsevat lintujen muuttoreiteillä. Qorğaljinin luonnonpuistossa ruokailee parhaimmillaan 15–16 miljoonaa lintua, ja puistoissa pesii yhteensä 850 000 vesilintua. Tengizjärvellä on flamingon pohjoisin pesimäpaikka, jossa pesii parhaimmillaan 10 000 paria. == Lähteet == == Aiheesta muualla == *Pohjois-Kazakstanin aro ja järvet Unescon sivuilla Luokka:Unescon maailmanperintökohteet Kazakstanissa Luokka:Kazakstanin maantiede
Teijo (Perniö)

Teijo () on kylä ja kylässä sijaitsevien Teijon kartanon ja Teijon rautaruukin ympärille syntynyt ruukkiyhdyskunta ja taajama Perniössä Salon kaupungissa Varsinais-Suomessa. Kylän asukasluku on noin 700. Kylässä on Teijon kirkko, ja kylän palveluihin kuuluvat kauppa, jonka yhteydessä toimii asiamiesposti, sekä peruskoulun ala-aste, jonka edeltäjänä toiminut Teijon kansakoulu perustettiin vuonna 1869. Teijon kyläkeskuksen vaikutusalueeseen kuuluvat Teijon, Matildedalin, Kirjakkalan ja Mutaisten kylät. Teijon tienoo on vanhaa teollisuusaluetta. Alueella sijaitsee kolme vanhaa rautaruukkia: Teijon ruukki, joka on perustettu 1686, etelämpänä Matildedalissa sijaitseva Mathildedalin ruukki, joka on perustettu 1852 (ruukin alueella oli ruukkitoimintaa jo vuodesta 1686) ja pohjoisempana Kirjakkalassa sijaitseva Kirjakkalan ruukki joka on perustettu 1686. Vielä nykyäänkin alueella toimii teollisuutta; muun muassa Antti Wihurin 1960-luvulla alueelle perustama telakka, joka jatkaa toimintaansa useiden omistajavaihdosten jälkeen.Oy Western Shipyard Ltd Museovirasto on määritellyt sekä Teijon että Mathildedalin ruukkialueet valtakunnallisesti merkittäviksi rakennetuiksi kulttuuriympäristöiksi. Teijolla sijaitsee Meri-Teijon vapaa-ajankeskus, jossa on muun muassa laskettelurinne ja rinneautoilurata. Teijolla on myös Meri- Teijo Golfin omistama golfkenttä. Seudulta löytyy paljon matkailupalveluja, ja vapaa-ajan asuntoja on runsaasti. Teijon alueen tärkeä toimija on alueen asukkaiden perustama Teijon Alueen Kyläyhdistys, joka julkaisee Kyläkuulumisia-lehteä neljä kertaa vuodessa. Vuonna 2010 Teijo valittiin Varsinais-Suomen vuoden kyläksi. ==Lähteet== * Teijon Alueen Kylähdistyksen internet-sivusto, viitattu 2.6.2009 ===Viitteet=== ==Kirjallisuutta== * Rossi, Leena (toim.): Ihmisiä ja elämää Kirjakkalan, Mathildedalin ja Teijon vanhoissa ruukkikylissä. Turun yliopisto, kulttuurihistoria, 2003. 295 sivua. ISBN 951-29-2564-8. *
Anis Ben Chouikha

Anis Ben Chouikha (, s. 17. syyskuuta 1975) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa tällä hetkellä Ligue Professionnelle 1:ssä pelaavaa CS Hammam-Lifia. ==Ura== Ben Chouikha aloitti ammattilaisuransa ES Zarzisin joukkueessa, josta hän siirtyi yhden kauden jälkeen CS Hammam-Lifiin vuonna 1996. Sittemmin Ben Chouikha on ollut joukkueensa kantavia voimia. Hän teki muun muassa ratkaisevan maalin vuoden 2001 Tunisian cupin loppuottelussa ES Sahelia vastaan. Ben Chouikha on myös tehnyt parhaimmillaan kuusi maalia kaudella 2005–2006. ==Saavutukset== * Tunisian cup: 2001 ==Lähteet== *Kawarji.com *Weltfussball.de Luokka:Tunisialaiset jalkapalloilijat Luokka:Vuonna 1975 syntyneet Luokka:Elävät henkilöt
Kitaanin kieli

Kitaanin kieli on Mongoliassa ja Koillis-Kiinassa 300–1100-luvuilla asuneiden kitaanien puhuma kuollut mongolikieli. Kitaanien johtama paimentolaisheimojen liittoutuma valtasi Koillis-Kiinan 900-luvun alussa ja perusti vuonna 916 Liao-dynastian valtakunnan, jonka džurtšenit hävittivät vuonna 1125. Tappion jälkeen osa kitaaneista siirtyi Keski-Aasiaan. Siellä he perustivat Karakitain valtakunnan, jonka mongolit valtasivat vuonna 1218. Kitaanit käyttivät kahta kirjoitusjärjestelmää. Vuonna 920 luotiin ”suuri kirjoitus”, jonka uskotaan koostuneen useista tuhansista sanamerkeistä. Vuonna 925 laadittiin muutamia satoja merkkejä käsittävä ”pieni kirjoitus”, jota on käytetty kaikissa säilyneissä kielenmuistomerkeissä. Merkit on lainattu kiinasta, mutta yksittäisten sanojen asemasta ne ilmaisevat tavuja ja muodostavat kokonaisia sanamuotoja ilmaisevia ryhmiä. Ainoastaan osa kitaanin kirjoitusmerkeistä on onnistuttu tulkitsemaan. Niiden analyysi on kuitenkin paljastanut, että kyse on mongolinsukuisesta kielestä. ==Lähteet== ==Aiheesta muualla== * Je.A. Kuzmenkov: Kidanski jazyk Luokka:Aasian kuolleet kielet Luokka:Mongolilaiset kielet
Louis Bullock

Louis Herbert Bullock Jr. (s. 20. toukokuuta 1976, Washington D.C.) on yhdysvaltalainen koripalloilija, joka pelaa nykyisin CB Sevillassa. == Ura == Bullock pelasi yliopistokoripalloa Michiganin yliopistossa. Hän teki kolmanneksi eniten pisteitä yliopistonsa historiassa ja oli erityisesti kolmen pisteen heitoissa koulunsa parhaimpia. Yliopistourallaan Bullock joutui myös Michiganin yliopiston koripalloskandalin osalliseksi, kun hänen entinen valmentajansa oli lainannut hänelle ja muutamalle muulle pelaajalle laittomia lainoja. Tämän takia kaikki hänen yliopistojoukkueensa voittamat mestaruudet on mitätöity. Bullock osallistui vuoden 1999 NBA:n varaustilaisuuteen, jossa Minnesota Timberwolves varasi hänet numerolla 42. Hänen oikeutensa myytiin Orlando Magicille, mutta hän ei koskaan päässyt pelaamaan NBA:han. Vuonna 1999 Bullock päättikin siirtyä Eurooppaan ja hän liittyi Müller Veronaan. Hän pelasi seurassa kaksi kautta, kunnes liittyi Adecco Milániin. Yhden kauden jälkeen Addeccossa hän siirtyi Espanjaan Unicaja Málagaan, jossa hän pelasi kahden kauden ajan. Vuonna 2004 hän siirtyi Real Madridiin. Hän voitti seurassa ULEB Cupin vuonna 2007 sekä Espanjan mestaruuden vuosina 2005 ja 2007. Kauden 2008–2009 jälkeen Real Madrid ja Bullock tekivät kahden vuoden jatkosopimuksen. Hän pelasi seurassa lopulta vain yhden kauden ja siirtyi CB Sevillaan. == Lähteet == == Aiheesta muualla == *Euroliigan pelaajaprofiili *ACB:n pelaajaprofiili Luokka:Yhdysvaltalaiset koripalloilijat Luokka:Vuonna 1976 syntyneet Luokka:Elävät henkilöt
Buzz (Autographin albumi)

Buzz on yhdysvaltalaisen Glam Metal -yhtye Autographin neljäs ja viimeisin studioalbumi, joka äänitettiin ja julkaistiin vuonna 2003. Albumi oli yhtyeen ensimmäinen uutta materiaalia sisältänyt julkaisu 6 vuoteen, ja ns. paluulevy 14 vuoden toimintatauon jälkeen. Alkuperäisistä jäsenistä levyllä soittaa tosin vain laulaja/kitaristi Steve Plunkett. Levy menestyi heikosti, ja yhtye hajosi uudelleen kaksi vuotta myöhemmin. ==Kappaleet== # # # # # # # # # # Kaikki kappaleet säveltänyt Steve Plunkett ==Kokoonpano== *Steve Plunkett - laulu, kitara *Steve Lynch - kitara *Randy Rand - basso *Steven Isham - kosketinsoittimet *Keni Richards - rummut Luokka:Vuoden 2003 albumit Luokka:Autographin albumit
Puutarhatrilogia

Puutarhatrilogia on suomalaisen elektronista popmusiikkia soittavan Reginan kolmas albumi. Se julkaistiin 11. helmikuuta 2009. Levy nousi julkaisuviikollaan Suomen virallisen listan sijalle 6 ja pysyi listalla kolmen viikon ajan. Levy sai kauttaaltaan hyvät arvostelut, joissa mm. yhtyeen kehittyneitä, monipuolistuneita ja uudistuneita sävellyksiä sekä soundia kehuttiin. Levyn kappale "Saanko jäädä yöksi?" julkaistiin singlenä marraskuussa 2008. Siitä ja kappaleesta "Tapaa minut aamulla" on tehty musiikkivideot. == Kappaleet == # # # # # # # # # # == Arvostelut == * Dome.fi: Dome.fi: Levyarvio * Pitchfork Media: 7.6/10Pitchfork Media: Album review * Rumba: positiivinenRumba: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == ==Aiheesta muualla== * Puutarhatrilogia Johanna Kustannuksen Internet-sivuilla * Puutarhatrilogia Last.fm-sivustolla (englanniksi) Luokka:Reginan albumit Luokka:Vuoden 2009 albumit
Robert Ouko (yleisurheilija)

Robert Ouko (24. lokakuuta 1948 Manga, Kisii, Nyanza, Kenia – 18. elokuuta 2019Olympic relay champion Robert Ouko dies) oli kenialainen juoksija ja olympiavoittaja. Ouko osallistui Méxicon 1968 olympialaisissa 800 metrin juoksuun. Alkuerissä hän juoksi ajan 1.47,6 ja välierissä ajan 1.47,1 mutta ei selviytynyt loppukilpailuun. Vuonna 1970 hän voitti Kansainyhteisön kisoissa kultaa 800 metrillä ajalla 1.46,89 ja 4 × 400 metrin viestissä ajalla 3.03,63. Münchenin 1972 olympialaisissa hän sijoittui 800 metrillä viidenneksi ajalla 1.46,5. Hän juoksi 4 × 400 metrin viestijuoksussa kolmannen osuuden ja voitti kultaa ajalla 2.59,8. Ennakkosuosikki Yhdysvallat ei osallistunut viestiin, kun sen kaksi juoksijaa suljettiin kisoista epäurheilijamaisen käytöksen vuoksi ja kolmas juoksija loukkaantui. == Lähteet == * * * === Viitteet === Luokka:Kenialaiset pikajuoksijat Luokka:Kenialaiset keskimatkojen juoksijat Luokka:Kenialaiset olympiavoittajat Luokka:Vuonna 1948 syntyneet Luokka:Vuonna 2019 kuolleet
John Robert Ouko

John Robert Ouko (31. maaliskuuta 1931 – 12. helmikuuta 1990) oli kenialainen poliitikko. Hän osallistui maansa politiikkaan sekä siirtomakaudella että Jomo Kenyattan ja Daniel arap Moin presidenttikausilla. Hän oli Kisumun vaalipiirin kansanedustaja ja toimi muun muassa maansa ulkoministerinä. Ouko murhattiin helmikuussa 1990. Murhatsa tehtiin useita eri tutkintoja, kolmas niistä velmistui vuonna 2005 mutta esiteltiin parlamentille vasta vuonna 2010. Sen mukaan Ouko surmattiin presidentti Daniel arap Moin virka-asunnossa. == Lähteet == Luokka:Kenialaiset poliitikot Luokka:Ulkoministerit Luokka:Kenialaiset henkirikosten uhrit Luokka:Vuonna 1931 syntyneet Luokka:Vuonna 1990 kuolleet
Robert Ouko

Robert Ouko: * John Robert Ouko * Robert Ouko (yleisurheilija)
Munyoro Hezekiah Nyamau

Munyoro Hezekiah Nyamau (s. 5. joulukuuta 1942 Kisii, Nyanza, Kenia) on kenialainen pikajuoksija ja olympiavoittaja. Nyamau saavutti Méxicon 1968 olympialaisissa hopeaa 4 × 400 metrin viestijuoksussa ajalla 2.59,6. Hän juoksi toisen osuuden. Hän oli paras kenialainen 400 metrin juoksussa mutta ei selviytynyt loppukilpailuun; alkuerissä hänen aikansa oli 45,9, toisissa alkuerissä 46,1 ja välierissä 46,3. Vuonna 1970 hän voitti Kansainyhteisön kisoissa kultaa 4 × 400 metrin viestissä ajalla 3.03,63. Münchenin 1972 olympialaisissa hän juoksi viestissä jälleen toisen osuuden ja voitti kultaa ajalla 2.59,8. Ennakkosuosikki Yhdysvallat ei osallistunut viestiin, koska sillä ei ollut tarpeeksi juoksijoita kahden jouduttua suljetuksi kisoista epäurheilijamaisen käytöksen vuoksi ja kolmannen loukkaannuttua. Münchenissä Nyamau karsiutui 400 metrin juoksun toisissa alkuerissä; ensimmäisissä alkuerissä hän juoksi ajan 46,33 ja toisissa 46,80. ==Lähteet== * * * ==Viitteet== Luokka:Kenialaiset pikajuoksijat Luokka:Kenialaiset olympiavoittajat Luokka:Vuonna 1942 syntyneet Luokka:Elävät henkilöt
Kelttiläiset maat

Kelttiläiset maat nimitystä käytetään niistä maista ja alueista, joissa puhutaan kelttiläisiä kieliä ja joissa kelttiläinen kulttuuri on säilynyt. Kelttiläinen liitto on tunnustanut kuusi aluetta kuuluviksi kelttiläisiin maihin. Nämä ovat Irlanti (Éire), Skotlanti (Alba), Mansaari (Mannin), Wales (Cymru), Cornwall (Kernow) ja Bretagne (Breizh). Myös Englanti, Galicia ja Asturia luokitellaan joskus kelttiläisiksi maiksi niiden kelttiläisen historian takia. == Kielet == Useimmat alueet luokitellaan kelttiläisiksi niissä puhutun kielen perusteella. Jokaisella nykyisin kelttiläisiksi luokitellulla alueella puhutaan kelttiläistä kieltä. Kuitenkin millään näistä alueista kelttiläiset kielet eivät ole valta­kieliä, vaan niissä puhutaan englantia, ranskaa tai skottia. Myös eräillä kelttiläisiksi maiksi luokittelemattomilla alueilla puhutaan kelttiläisiä kieliä. Kymriä puhutaan Patagoniassa ja gaelia Cape Bretonissa. Nykypäivänä kelttiläisiä kieliä puhutaan seuraavasti: * Kymri * Iiri * Bretoni * Gaeli * Korni * Manksi toisena kielenä == Muut alueet == Suurimmassa osassa Länsi- ja Keski-Eurooppaa on ollut kelttiläistä vaikutusta, mutta kelttiläiset kielet eivät ole siellä säilyneet. Iberian niemi­maalla eli aikoinaan useita keltti­ryhmiä ja osalla paikan­nimistä on kelttiläinen alku­perä. Kelttiläisissä kielissä Englantia kutsutaan saksien maaksi. Tämä johtuu saksien aikoinaan suorittamasta Englannin valtauksesta. Englannin alueella on puhuttu kelttiläisiä kieliä 1700-luvulle saakka; viimeinen äidin­kielenään kornia puhunut kuoli 1676 ja Herefordshiressä puhuttu kymri hävisi samoihin aikoihin. Eräät vallonit pitävät itseään kelttiläisinä. == Lähteet == == Aiheesta muualla == * Celtiaid modern * Kelttiläisen liiton sivut * Kelttiläiset maat * Luokka:Kulttuuriset alueet Luokka:Kelttiläiset kansat
Paul England

Paul Thomas England (28. maaliskuuta 1929 Melbourne – 17. kesäkuuta 2014) oli australialainen F1-kuljettaja. Hän osallistui yhteen F1-osakilpailuun, Saksan GP:hen kaudella 1957. Hän keskeytti kilpailussa eikä saavuttanut pisteitä. Hän ajoi F2-luokan autolla Cooper-Climaxilla. England työskenteli Repco- yrityksessä ja kilpaili omalla Holden-moottorilla varustetulla Auscan- urheiluautolla, jonka lasikuituinen runko perustui A6GCS Maseratiin. Kilpauransa jälkeen hän omisti moottorinvalmistajayrityksen nimeltä Paul England & Staff. Nykyään yritystä pyörittää hänen esikoisensa Lisa Mary Coulton ja tämän puoliso Steven Coulton. == Lähteet == Luokka:Australialaiset Formula 1 -kuljettajat Luokka:Vuonna 1929 syntyneet Luokka:Vuonna 2014 kuolleet
Bob Evans

Robert "Bob" Evans (s. 11. kesäkuuta 1947 Waddington, Lincolnshire) on entinen brittiläinen F1-kuljettaja. Hän osallistui kahteentoista F1-osakilpailuun kausina 1975–1976. Hän oli parhaimmillaan yhdeksäs Belgian GP:ssä 1975. Aika- ajoissa Evans oli parhaimmillaan kahdeskymmenes. Hän osallistui myös lukuisiin MM-sarjaan kuulumattomiin kilpailuihin. Evans kilpaili myös Formula Ford, Formula 3 ja F5000 -sarjoissa. Hän voitti Britannian F5000-mestaruuden vuonna 1974. Evans siirtyi Aurora F1-mestaruussarjaan 70-luvun lopulla. == Lähteet == Luokka:Brittiläiset Formula 1 -kuljettajat Luokka:Vuonna 1947 syntyneet Luokka:Elävät henkilöt
Pierre Brasseur

Pierre Brasseur, oik. Pierre-Albert Espinasse (22. joulukuuta 1905 Pariisi, Ranska – 16. elokuuta 1972 Bruneck, Italia), oli ranskalainen näyttelijä. Hänen vanhempansa olivat näyttelijät Georges Espinasse ja Germaine BrasseurPierre Brasseurin elämäkerta viitattu 2.6.2009, joka tosin oli tuolloin vielä naimisissa Albert Brasseurin kanssa. Myös hänen isoisänsä Jules Brasseur oli näyttelijä. Hänen poikansa Claude ja pojanpoikansa Alexandre ovat myös käyttäneet sukunimeä Brasseur. Mahtipontisista rooleistaan tunnettu Brasseur esitti puolittain kuvitteellisen näyttelijä Frédérick Lemaîtren osan Marcel Carnén elokuvassa Paratiisin lapset (1945) ja tohtori Génessierin osan kauhuelokuvassa Silmät ilman kasvoja (1959). == Lähteet == * ==Aiheesta muualla== * Pierre Brasseur: Ma vie en vrac, omaelämäkerta, Calmann-Lévy, 1972, ISBN 978-2-7021-0636-5 Luokka:Ranskalaiset näyttelijät Luokka:Vuonna 1905 syntyneet Luokka:Vuonna 1972 kuolleet
Tulireki

pienoiskuva|Tulireki Tulireki on metallinen vuoristorata Linnanmäellä. Sen on valmistanut vuonna 2004 saksalainen Mack.https://www.linnanmaki.fi/laitteet- ja-pelit/tulireki Radan erikoisuutena ovat ulospäin suuntautuvat vaunut. Radan pituus on 336 metriä, ja se nousee parhaimmillaan 16,5 metrin korkeuteen. Laitteeseen pääsevät kaikki yli 140 senttimetriä pitkät asiakkaat. 120-140 senttimetriä pitkät pääsevät vain huoltajan seurassa. Radan kapasiteetti on 770 henkilöä tunnissa. Vaunuja on neljä, ja yhteen vaunuun mahtuu kuusi henkilöä. Vaunujen väri on punainen. Ensin vaunu nousee pitkää mäkeä ylös, minkä jälkeen se mutkittelee tiukkoja käännöksiä, josta saa ulospäin suuntautuvien vaunujen ansiosta tunteen siitä, että vaunu rysähtää alas. Sen jälkeen lasketaan iso mäki alas, ja loppurata on pienempiä mäkiä ja kovaa mutkittelua. Rata maksoi Linnanmäelle kolme miljoonaa euroa. ==Lähteet== == Aiheesta muualla == Luokka:Vuoristoradat Luokka:Linnanmäki
Koripallon Amerikan-mestaruuskilpailut

Koripallon Amerikan-mestaruuskilpailut on koripalloturnaus Pohjois-Amerikan, Keski-Amerikan, Länsi-Intian ja Etelä-Amerikan valtioille. Turnaus järjestetään kahden vuoden välein ja se toimii karsintajärjestelmänä MM- kilpailuihin ja olympialaisiin. == Kisat ja mitalistit == Kisat ja mitalistit Vuosi Järjestäjä Kultaa Hopeaa Pronssia 1980 Puerto Rico Kanada Argentiina 1984 Brasilia Uruguay Kanada 1988 Brasilia Puerto Rico Kanada 1989 Puerto Rico Yhdysvallat Brasilia 1992 Yhdysvallat Venezuela Brasilia 1993 Yhdysvallat Puerto Rico Argentiina 1995 Puerto Rico Argentiina Brasilia 1997 Yhdysvallat Puerto Rico Brasilia 1999 Yhdysvallat Kanada Argentiina 2001 Argentiina Brasilia Kanada 2003 Yhdysvallat Argentiina Puerto Rico 2005 Brasilia Argentiina Venezuela 2007 Yhdysvallat Argentiina Puerto Rico 2009 Brasilia Puerto Rico Argentiina 2011 Argentiina Brasilia Dominikaaninen tasavalta == Saavutukset maittain == Sijoitus Maa Kultaa Hopeaa Pronssia Yhteensä 1 Yhdysvallat 6 1 0 7 2 Brasilia 4 2 4 10 3 Puerto Rico 3 4 2 9 4 Argentiina 2 4 4 10 5 Kanada 0 2 3 5 6 Venezuela 0 1 1 2 7 Uruguay 0 1 0 1 7 Dominikaaninen tasavalta 0 0 1 1 == Aiheesta muualla == *FIBA Americas *
Alpo Jaakolan patsaspuisto

Alpo Jaakolan patsaspuisto on Loimaalla Karhulan kylässä entisen Loimaan kunnan alueella sijaitseva ulkoilmamuseo, joka esittelee pääosin loimaalaisen taiteilija Alpo Jaakolan taidetta. == Historia == Taiteilijaprofessori Alpo Jaakola muutti patsaspuiston alueelle saatuaan lainalaudoista rakennetun pienen mökin valmiiksi vuonna 1953. Tehtyään taiteellisen läpimurron hän rakensi 1960-luvulla mökin viereen ateljeerakennuksen ja myöhemmin osti Loimaan kunnalta Hirvikoskella sijainneen vanhan ruumishuoneen, jonka hän siirsi puistoon veistotilaksi. Jaakolan keskellä peltoa sijainneet teokset herättivät ohi ajavissa autoilijoissa hämmennystä. Ruuhkaisena kesäpäivänä jopa 200 ihmistä päivässä saattoi pysähtyä tutkimaan ja tunkeilemaan patsaspuistoon. Jaakolaa ei kuitenkaan yleisö kiinnostanut. Hän rakensi aidan ja pystytti kylttejä, jotka kielsivät häiritsemisen, mutta ne eivät auttaneet. Runoilija Pentti Saarikosken kerrotaan vierailullaan ryhtyneen keräämään puistoon pääsymaksuja. Vuonna 1974 Ylen haastattelussa Jaakola vaikutti hyvin turhautuneelta työrauhansa menettämiseen ja kertoi inhoavansa veistoksiaan. Hänen mukaansa viimeiset kolme vuotta olivat kuluneet patsaspuiston sekä asumusten suojaamiseen. Jaakolan epäonneksi valtatie 9:n tielinjaus vedettiin niin läheltä patsaspuistoa, että hän joutui muuttamaan liikenteen aiheuttaman metelin takia pois alueelta vuonna 1979. Patsaspuisto oli tyhjillään vuoteen 1992 asti, kunnes Loimaan kunta avasi sen kokeilumielessä yleisölle saaden erittäin hyvän vastaanoton. Tämä innosti kuntaa kehittämään alueen matkailua. Se lunasti puiston itselleen vuonna 1993 ja vuonna 2000 siellä toteutettiin Euroopan unionin rahoittama laaja kunnostusprojekti. == Tietoja == Alpo Jaakolan patsaspuisto on avoinna kesäkuun alusta elokuun loppuun. Kesäaikaan puistossa järjestetään myös muuta toimintaa, kuten konsertteja, taidekursseja ja runoiltoja. Vanhassa ruumishuoneessa toimii nykyisin kesäkahvila. Alpo Jaakola ja hänen vaimonsa Marja on heidän omasta toiveestaan haudattu patsaspuistoon. == Luettelo teoksista == Alpo Jaakolan patsaspuisto käsittää 52 taideteosta, joista kaikki ovat hänen itse tekemiään. Teos Paikka Kuva WD Raivaaja Saarnaustuoli Ortodoksia Haapojen nainen Neloset Susikivi Kaikkien kuolleiden muistolle Ristiinnaulittu Leskiäiti Hautamaankivi Lukeva nainen Loimaan tumma Hevosten sotaanlähtö Rautapuu Identtiset intialaiset Kettinkikone Pellonraivaaja Risto Rytin muistopatsas Kaksoiskotka Alkueläin Koivikon nainen Maanvartija Toinen lihaksitulemisen änkytys Torjunta Kaikakivi Karhulan kerjäläinen Varjo Vedenhaltija Kivikellari Aurinkoa syleilevät feministit Kivensilmä Atomisuoja Riimukivet Renkimies Metsänpohatta Pumpulienkeli Risti Saaren kivi Kurki Dalai Lama Vaiennut konekivääri Arsio Inkakivi Betonikooste Taivaaseen häipyvä motoristi Puinen taivas Räjähtänyt putki Torkvillen aita Metsän kivi Nuorisovankila Kivinosturi Syreenimaja == Lähteet == == Aiheesta muualla == * Alpo Jaakolan patsaspuiston viralliset Facebook-sivut Luokka:Varsinais-Suomen nähtävyydet Luokka:Loimaan rakennukset ja rakennelmat Luokka:Loimaan historia Luokka:Suomen puistot Luokka:Veistospuistot
Mália

Mália (; myös Mállia, Μάλλια) on Kreikan kaupunki sekä samanniminen Chersónisoksen kunnan kunnallisyksikkö (Δημοτική Ενότητα Μαλίων, Dimotikí Enótita Malíon) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 5 433 ja varsinaisen Málian kaupungin väkiluku 3 224 (vuonna 2011). Mália tunnetaan minolaisaikaisesta Málian palatsista sekä rantalomakohteena. == Maantiede == Mália sijaitsee Kreetan saaren pohjoisrannikolla Egeanmereen kuuluvan Kreetanmeren rannalla. Málian vanha osa sijaitsee Iraklionista tulevan tien eteläpuolella. Pohjoispuolella, rannan läheisyydessä sijaitsee lukuisia hotelleja ja baareja. Málian länsipuolella sijaitsee Chersónisoksen kaupunki ja itäpuolella Vrachási. Kaupungin eteläpuolelta kulkee saaren päätie eli EO90-kansallistie, joka on osa Eurooppatietä 75. == Historia == pienoiskuva|vasen|upright=0.95|Málian palatsin raunioita. Málian seutu on ollut merkittävä minolaisella kaudella eli Kreetan pronssikaudella. Siellä sijaitsi Málian palatsi, jota pidetään yhtenä Kreetan tärkeimmistä, vaikkakaan se ei milloinkaan ollut Knossoksen ja Faistoksen veroinen. Palatsi rakennettiin vuoden 2000 eaa. jälkeen, ja se tuhoutui noin vuonna 1700 eaa. Tämän jälkeen palatsi rakennettiin uudelleen. Lopullisesti se tuhoutui noin vuonna 1450 eaa. Nykyisin Mália on kehittynyt rantalomakohteeksi ja suoranaiseksi turistirysäksi, joka on varsinkin nuorison ja brittien suosiossa. Mália oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chersónisoksen kuntaan yhdessä Episkopín ja Goúveksen kanssa. == Nähtävyydet == Málian minolaisen palatsin ja kaupungin rauniot sijaitsevat rannikolla noin kolme kilometriä Málian keskustasta itään. Málian hiekkarannalle on myönnetty ”European Blue Flag” tunnustuksena puhtaudesta. Rannalla on runsaasti mahdollisuuksia harrastaa vesiurheilulajeja. == Liikenne == Linja-autolla saaren pääkaupunkiin Iraklioniin on Máliasta tunnin matka ja Chersónisokseen 15 minuutin matka. Máliasta kulkee linja-autoja lisäksi Ierápetraan, Ágios Nikólaokseen ja Siteíaan. Iraklionista kulkee muutama linja-auto päivittäin Chersónisoksen kautta suoraan Málian minolaiskaupungin raunioille. == Kunnallisyksikön osat == Málian kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Krási Krási (Krásio) 147 Mália Mália 3 224 Mochós Mochós 825 Stalída 1 237 Yhteensä: 5 433 == Lähteet == == Aiheesta muualla == * Δημοτική Ενότητα Μαλίων. Δήμος Χερσονήσου. Luokka:Chersónisos Luokka:Kreetan entiset kunnat Luokka:Kreetan kaupungit
Alankomaiden provinssit

Alankomaiden provinssit ovat Alankomaiden alueellisia hallinnollisia yksiköitä, jotka toimivat hallintokerroksena kuntien ja maan hallituksen välillä. Provinssin johdossa on kolme elintä: neljän vuoden välein vaaleilla valittava valtuusto Provinciale Staten, valtuuston keskuudestaan valitsema hallitus Gedeputeerde Staten ja monarkin nimittämä komissaari eli komissaris. Kaksitoista provinssia on jaettu kuntiin, joita vuoden 1997 kuntaliitosten jälkeen on jäljellä 572.Provinces of Netherlands Statoids == Luettelo provinsseista == Provinssi Pääkaupunki Lippu Sijainti Kunnat Asukasluku Asukasluku Asukastiheys (as./km²) Maapinta-ala Maapinta-ala Provinssi Pääkaupunki Lippu Sijainti Kunnat Määrä % Asukastiheys (as./km²) km² % Drenthe Assen 493 682 188 2 632,65 Flevoland Lelystad 423 021 300 1 411,63 Friisinmaa Leeuwarden 649 957 195 3 335,62 Gelderland Arnhem 2 085 952 420 4 963,71 Groningen Groningen 585 866 252 2 323,94 Limburg Maastricht 1 117 201 520 2 146,61 Pohjois-Brabant ’s-Hertogenbosch 2 562 955 522 4 905,46 Pohjois-Hollanti Haarlem 2 879 527 1 081 2 664,82 Overijssel Zwolle 1 162 406 350 3 319,00 Utrecht Utrecht 1 354 834 912 1 485,46 Zeeland Middelburg 383 488 215 1 782,12 Etelä-Hollanti Den Haag 3 708 696 1 374 2 700,07 Provinssit Provinssit Provinssit Provinssit Kunnat Asukasluku Asukasluku (as./km²) Pinta-ala (km²) Pinta-ala (km²) Yhteensä 17 407 585 17 407 585 Asukasluku: tilanne 1. tammikuuta 2020. == Lähteet == *
Viljelypalsta

Viljelypalsta on yleensä noin aarin kokoinen alue peltoa, jossa viljellään kasveja. Ruoaksi kelpaavien kasvien lisäksi palstalla voi kasvattaa myös kesäkukkia. Kaupungit vuokraavat tai myyvät viljelypalstoja halukkaille palstaviljelijöille. Kaupunki huolehtii yleisten käytävien hoidosta ja kasteluveden saatavuudesta. Venäjällä palstaviljelmä on useimmiten aidattu korkealla aidalla ja portti lukittu. Neuvostoliiton aikana valtiolta vuokrattiin yksityisiä viljelypalstoja, mutta nykyään palstan lunastaminen on mahdollista. ==Katso myös== *Siirtolapuutarha ==Lähteet== ==Aiheesta muualla== * Luokka:Puutarhanhoito Luokka:Kaupunkiviljely
César Vallejo

César Abraham Vallejo Mendoza (16. maaliskuuta 1892 – 15. huhtikuuta 1938) oli perulainen runoilija. Vaikka hän julkaisi elämänsä aikana vain kolme teosta, häntä pidetään yhtenä 1900-luvun suurimmista runouden uudistajista ja maansa kuuluisimpana. Vallejon runoteokset olivat Trilce (1922), España, aparta de mí este cáliz (1937) ja Poemas humanos (1939). Lisäksi hän kirjoitti viisi näytelmää, joita ei esitetty hänen elinaikanaan, kolme romaania ja kaksi matkakertomusta: Rusia en 1931, reflexiones al pie del Kremlin (1931), uuden sosialistisen yhteiskunnan rakentamisesta Neuvostoliitossa sekä Rusia ante el II Plan Quinquenal toisen viisivuotissuunnitelman toteutuksesta. Vallejo perusti vuonna 1936 Pariisissa, jossa asui, Pablo Nerudan kanssa komitean puolustamaan Espanjan toista tasavaltaa sisällissodan puhjetessa. Hän myös kuoli Pariisissa tuntemattomaan sairauteen, ja hänet haudattiin Montparnasselle. Universidad César Vallejo -yliopisto Trujillossa on nimetty Vallejon mukaan, ja yliopiston mukaan puolestaan ovat saaneet nimensä urheilujoukkueet Club Deportivo Universidad César Vallejo ja Sport César Vallejo. == Teokset == ===Runoteokset=== *Los Heraldos Negros, 1919 *Trilce, 1922 *España, Aparta de Mí Este Cáliz, 1937 *Poemas Humanos, 1939 (keskeneräinen, postuumi) ===Proosa=== *El tungsteno, 1931 *Hacia el reino de los Sciris, (postuumi) *Habla Salvaje, 1924 *Paco Yunque (lastenkirja, postuumi 1960-luvulla) ===Muut=== *Rusia en 1931, reflexiones al pie del Kremlin, 1931 *Rusia ante el II Plan Quinquenal, 1965 === Suomennetut teokset === :: * *Musta kivi valkoisen päällä, César Vallejon runoutta ja proosaa, suom. Matti Rossi, Tammi, 1975 ISBN 951-30-3465-8 Runoja myös esimerkiksi antologioissa * Kello 0: Latinalaisen Amerikan runoja ja runoelmia, toimittanut ja suomentanut Pentti Saaritsa Helsinki: WSOY 1969 * Näin ihminen vastaa: valikoima espanjankielisen Amerikan runoutta, suom. Matti Rossi ja Anselm Hollo, Turku: Tajo 1964 Runot kokoelmasta Poemas humanos Luokka:Perulaiset kirjailijat Luokka:Runoilijat Luokka:Vuonna 1892 syntyneet Luokka:Vuonna 1938 kuolleet
Kirjurinluodon kesäteatteri

Kirjurinluodon kesäteatteri on Porin Kirjurinluodossa toimiva kesäteatteri. Nykyinen kesäteatteri rakennettiin vuonna 2008. Sen edeltäjä toimi Kirjurinluodossa 1960–1970-lukujen vaihteesta 2000-luvun alkuun. Ensimmäiset ulkoilmanäytännöt Kirjurinluodossa järjestivät jo 1920-luvun alussa silloiset ammattiteatterit Porin Näyttämö ja Porin Työväen Teatteri. Vuosina 1999–2001 kesäteatteria pyöritti Rakastajat-teatteri, minkä jälkeen toimintaa ei ollut kunnes vuonna 2008 valmistui uusi näyttämö ja amfiteatterimainen 450 hengen katsomo Raatimiehenluodossa sijaitsevan Kirjurinluoto Arenan kupeeseen. Entinen näyttämö sijaitsi Kirjurinluodon vanhan Lokki-lavan luona. Kirjurinluodon kesäteatteri toimii Porin kaupungin kulttuuritoimen alaisuudessa. Kesäteatterissa toimii toimintakaudella 2023 kaksi teatteria, Kirjurin Hyvätuuli Oy ja uutena mukaan tullut Teatteri Ulpu. Kirjurin Hyvätuuli Oy:n tuottajana on vuodesta 2008 lähtien toiminut Porista kotoisin oleva Kansallisteatterin näyttelijä Maria Kuusiluoma. Kirjurinluodossa on esiintynyt monia tunnettuja näyttelijöitä, kuten Inga Sulin (Cabaret 1985), Pirkko Mannola ja Kaarlo Juurela (Eulaalia-täti 1991), Ilmari Saarelainen ja Mikko Jurkka (Piukat paikat 1997), Sinikka Sokka (Huomenta rakkaani 2008), Eija Vilpas (Suomen hevonen 2009), Piitu Uski, Sari Mällinen ja Kaija Pakarinen (Akkapakka 2010), Ritva Oksanen ja Kristo Salminen (Täydelliset häät 2011), Johanna Kokko (Linjat kuumina 2013), Sari Havas (Pokka pitää 2019), Vesa Vierikko (Mielensäpahoittaja 2021) Mira Luoti, Marja Packalén ja Ville Keskilä (Gabriel, tule takaisin 2022) sekä Jenni Kokander ja Joonas Nordman (Vaimoni on toista maata 2023). Teatteri Ulpu on vuonna 1993 perustettu Ulvilassa toimiva harrastajateatteri. Teatteri Ulpu toi vuodeksi 2023 Kirjurinluodon lavalle Siri Kolun koko perheen näytelmän Me Rosvolat. Kesäteatterilla järjestetään kesäkautena myös lauluiltoja sekä konsertteja ja lavaa voi vuokrata myös yritys- ja yhteisökäyttöön. == Esityksiä == *2019: Suomenhevonen *2010: Akkapakka *2011: Täydelliset häät *2012: Älä pukeudu päivälliselle *2013: Linjat kuumina *2014: Näillä palkoilla ei makseta *2014: Laulujen Palo *2015: Lentävät morsiamet *2016: Vuokravaimo *2017: Risto Räppääjä ja Nuudelipää *2018: Laula minulle rakkaudesta *2019: Pokka pitää *2021: Iloisia aikoja, mielensäpahoittaja *2022: Gabriel tule takaisin *2023: Vaimoni on toista maata *2023: Me Rosvolat *2024: Täydelliset häät ==Lähteet== *Kirjurinluodon kesäteatterilavan kotisivut *Teatteri Kirjurin Hyvätuuli Oyn kotisivut *Teatteri Ulpun kotisivut === Viitteet === Luokka:Kesäteatterit Luokka:Porin teatterit
Fytoterapia

Fytoterapia eli kasvilääkintä (fyton = kasvi) on sairauksien tai terveyden luonnonmukaista hoitoa Koskettavahoito.fi lääkekasveilla tai niistä tehdyillä valmisteilla. Fytoterapiahoitoa voidaan käyttää itsenäisesti, mutta yleensä se yhdistetään tukihoitona muuhun hoitoon, esim. aromaterapiaan tai akupainantaan. Nykyään fytoterapiahoito keskittyy vahvasti kasveista saataviin suojaravintoaineisiin sekä kasvin vaikuteaineisiin.http://www.kotinet.com/timo.haapajoki/Fyto.htm Yksi fytoterapian tärkeistä osista on, että siinä saadaan elimistön omat puolustusmekanismit toimimaan kasvien vaikuttavien aineiden ohella, jolloin pienempikin rohdosmäärä riittää.Terveydenhoitouutiset.fi Fytoterapian historia yltää yli 5 000 vuoden taa, kun ensimmäiset yrttilääkinnälliset ohjeet kirjoitettiin. Fytoterapiaan liittyy pieni allergiariski. Fytoterapia käy myös eläimille, kuten hevosille.http://www.luontoaidinhevoset.com/4 == Hoitokeinot == 200px|thumb|Siankärsämö on yleinen fytoterapiassa käytetty rohdoskasvi Nykyään ns. holistisessa lääketieteessä keskitytään vahvasti kasvin kokonaisvaikutukseen eli sen yhteenlaskettuun vaikutukseen monilta terveyden eri osa-alueilta. Parhaimmillaan fytoterapiassa käytettävät kasvit ovat mietoja rohdoskasveja, hyvin itsehoitoon sopiviksi tarkoitettuja. Suurin osa miedoista rohdoskasveista stimuloi aineenvaihduntaa ja siten vähentää kuona- aineiden tuotantoa. Yleensä miedot rohdoskasvit myös poistavat nestettä eli toimivat diureetteina. Fytoterapiassa yrttejä voidaan sisäisesti käyttää esimerkiksi teenä, uutteena ja jauheena, puristeina, ruoan lisäkkeenä ja ulkoisesti hauteina, kylpyinä sekä öljyinä tai muina voiteina. Monissa ulkomailla tuotetuissa yrteissä tiedetään olleen raskasmetalleja, mutta Suomen tuotanto on suhteellisen puhdasta.http://www.mtt.fi/met/pdf/met66.pdf == Fytoterapeutit == Fytoterapeuteille on oma keskusliitto LKL, Luontaislääkinnän keskusliitto, jonka alla valmistuneilla diplomi-fytoterapeuteilla ja fytoterapia- opiskelijoilla on oma yhdistyksensä Suomen Fytoterapia ry. http://fytoterapia.fi/suomen-fytoterapia-ry/ == Katso myös == *Luontaistuote == Lähteet == == Kirjallisuutta == * * * ==Aiheesta muualla== *Nature: Phytotherapy - good science or big business? Luokka:Luontaislääkintä ar:أعشاب طبية de:Pflanzenheilkunde eo:Herbokuracado fa:گیاهان دارویی he:צמחי מרפא hu:Gyógynövény pl:Ziołolecznictwo
Porin ylioppilasteatteri

Porin ylioppilasteatteri perustettiin 2007. Teatterissa näyttelee Porin yliopistokeskuksen opiskelijoita erilaajuisin harrastajanäyttelijätaustoin. Ryhmässä on mukana kolmisenkymmentä opiskelijaa. == Aiheesta muualla == * Porin ylioppilasteatteri * Luokka:Porin teatterit Luokka: Harrastajateatterit
Annemarta Borgen

Annemarta Borgen (1913 Evjenth – 1988) oli norjalainen kirjailija. Borgenilta on suomennettu teos Minun yrttini, joka käsittelee kasvien historiaa ja käyttöä lääkinnässä ja ruoissa. Kirja sisältää harvinaista tietoa luonnonkasvien käytöstä pohjolassa ja ruokaohjeita satojenkin vuosien takaa. == Teokset == * Urtehagen på Knatten (1974) * Rosehagen på Knatten (1982) * Fisk fra kjøkkenet på Knatten (1983) * Deg (1981) == Suomennettu teos == * Luokka:Norjalaiset kirjailijat Luokka:Vuonna 1913 syntyneet Luokka:Vuonna 1988 kuolleet
8315 Bajin

8315 Bajin on asteroidivyöhykkeellä sijaitseva asteroidi. Sen löysi Kiinan tiedeakatemian rahoittama Beijing Schmidt CCD Asteroid Program 25. marraskuuta 1997. Asteroidi on nimetty kiinalaiskirjailija Ba Jinin mukaan. Ennen nimeämistään asteroidi tunnettiin tunnuksella 1997 WA22. == Lähteet == * JPL Small-Body Database Browser: 8315 Bajin (1997 WA22) *Numbered minor planets === Viitteet === Luokka:Päävyöhykkeen asteroidit
Aïwa

Aïwa on Rennesissa vuonna 1998 kahden irakilaissyntyisen veljen Wamidin ja Naufallen perustama ranskalainen hip-hop -yhtye. == Diskografia== * Aïwa (Wikkid, 2003) * El Nar (Wikkid, 2006) * Remixed Volume One (Wikkid 2007) == Aiheesta muualla == *Aïwan sivusto *Wikkid recordsin sivusto Luokka:Ranskalaiset hip hop -yhtyeet Luokka:Dub
Saksalainen rekisterikilpi

Saksalaisen rekisterikilven ensimmäiset kirjaimet määräytyvvät sen mukaan, missä päin Saksaa ajoneuvon omistaja asuu. Asuinpaikan vaihtuessa auto on rekisteröitävä uuden kotipaikan rekisteröintiviranomaiselle. Aikaisemmin kotipaikan vaihtuessa myös rekisterikilpi vaihtui, mutta 1.1.2015 alkaen vanhan rekisterikilven on halutessaan saanut pitää. Saksalaisen rekisterikilven numerot ja kirjaimet ovat mustia valkoisella pohjalla. ==Historia== Vuosina 1870–1890 Saksassa käytettiin polkupyörissä rekisterikilpiä. Vuonna 1897 alettiin kiinnittää autoihin rekisterikilpiä. Rekisterikilvet olivat pakollisia kaikissa autoissa 1. lokakuuta 1906 alkaen. Tunnuksen alussa oli roomalainen numero osoittamassa, mihin alueeseen auto kuului (`I` = Preussi, `II` = Baijeri jne.). Tämän jälkeen seurasi kirjain, joka tarkoitti seutua, johon auto kuului (esim. `I A` = Berliini), ja lopuksi numerosarja. Toisen maailmansodan jälkeen jokaisella miehitysvyöhykkeellä oli omat värit tekstille ja taustalle. Vuonna 1947 liittoutuneet päättivät kehittää yhtenäisen järjestelmän, jota on käytetty vuodesta 1948 lähtien. Siinä tekstin väri on aina musta ja taustan valkoinen. Vuonna 1949 huomattiin, että erilaisten yhdistelmien määrä järjestelmässä oli riittämätön. Yhä useampi näet hankki itselleen auton. Tästä syystä otettiin Länsi-Saksassa vuonna 1956 käyttöön uusi järjestelmä. Itä-Saksassa kehitettiin jo vuonna 1953 uusi järjestelmä, erilainen kuin Länsi-Saksassa. Kummassakin maassa rekisterikilvissä käytettiin samaa DIN 1451 -fonttia. Kun Saksa jälleenyhdistyi vuonna 1990, Länsi-Saksan piirikuntien ja kaupunkien lyhenteet pysyivät ennalleen. Sen sijaan Itä-Saksan alueesta muodostettujen uusien osavaltioiden piirikunnille ja kaupungeille annettiin omat lyhenteet, joiden tuli olla ennestään käyttämättömiä. Esimerkiksi Dresden sai lyhenteen DD, koska D oli jo käytössä länsisaksalaisen Düsseldorfin lyhenteenä. Vuonna 1994 rekisterikilvissä otettiin käyttöön uusi kirjasinlaji FE-Schrift (saks. Fälschungserschwerend eli vaikeasti väärennettävä), ja lisäksi kilpien tuli siitä lähtien olla heijastavaa materiaalia. Vuodesta 2000 lähtien FE-fontti on ollut ainoa sallittu ja kilvissä on ollut pakollinen sininen EU-palkki vasemmassa reunassa. Vanhat rekisterikilvet, joissa käytetään DIN-fonttia ja joissa ei ole sinistä palkkia, ovat edelleen sallittuja, mutta kilpien on aina oltava heijastavaa materiaalia. == Kilpien formaatti == Kilvissä on yksi-, kaksi- tai kolmikirjaiminen aluekoodi (esimerkiksi B=Berliini, BI=Bielefeld ja BIT=Bitburg), yksi tai kaksi aakkosittain juoksevaa kirjainta ja enintään neljä numeroa. Aluekoodissa voi olla myös umlautillinen kirjain Ä, Ö tai Ü, mutta aakkosittain juoksevissa kirjaimissa ei voi olla umlautia. Suomen kilpien tapaan myös Saksassa nolla ei voi olla numero-osan ensimmäisenä tai ainoana numerona. Tietyt yhdistelmät, kuten HJ, KZ, NS, SA, SD, SS eivät ole käytössä historiallisista syistä. ==Lähteet== Rekisterikilpi Luokka:Rekisterikilvet